13 ડેપો ખુલ્યા બાદ 48,21,600 કિ.ગ્રા.ની જરૂરિયાત સામે માત્ર 2,23,485 કિ.ગ્રા. જ ઘાસ મળ્યું છે! વહીવટી તંત્રે અહીં 13 ઘાસડેપો ખોલી દીધા. તા. 7-9 સુધીમાં 8036 કાર્ડ પણ ઈસ્યુ કરી દીધા છે, પરંતુ કાર્ડ દીઠ માત્ર 20 કિલોગ્રામની મર્યાદામાં અપાતો જથ્થો આપી શક્યું નથી. કાર્ડ પર માત્ર પાંચ પશુઓ માટે 20 કિલોગ્રામની મર્યાદામાં ઘાસ મળે છે. એટલું ઘાસ આમ તો પૂરતુું નથી જ. કારણ કે, પશુઓને રોજ 15 કિલો ખોરાક જોઈએ. પાંચ કરતા વધું પશુ ધરાવતા માલધારીઓએ તો વધારાના પશુ માટે બજારમાંથી ચારો ખરીદવો જ પડે છે. અહીં ખાટલે મોટી ખોડ એ છે કે, 20 કિલોગ્રામનો નિયત કરેલો જથ્થો પણ નસીબ નથી થતો. બીજી તરફ પશુઓ માટે પીવાના પાણીની પણ મુશ્કેલી મોં ફાડીને ઊભી છે. ચારે તરફથી ઘેરાયેલા માલધારીઓ માટે પરિસ્થિતિ ‘જાયે તો જાયે કહાં?’ જેવી થઈ છે.